|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **prijedloga**  **P R O G R A M A**  **o II. izmjenama Programa građenja komunalne infrastrukture na području grada Koprivnice za 2024. godinu** | |
| **Grad Koprivnica**  **Upravni odjel za izgradnju grada, upravljanje nekretninama i komunalno gospodarstvo** | |
| **Početak savjetovanja**  **22.11.2024.** | **Završetak savjetovanja:**  **18.12.2024.** |

**RAZLOG DONOŠENJA**

|  |
| --- |
| 1. **Zakonska osnova**   Program o II. izmjenama Programa građenja komunalne infrastrukture na području grada Koprivnice za 2024. godinu u daljnjem tekstu: „II. izmjena Programa“),), donosi se temelju članka 67. Zakona o komunalnom gospodarstvu (“Narodne novine” broj 68/18., 110/18. i 32/20.) i članka 40. Statuta Grada Koprivnice (“Glasnik Grada Koprivnice” broj 4/09., 1/12., 1/13., 3/13. – pročišćeni tekst 1/18, 2/20. i 1/21).   1. **Ocjena stanja i osnovna pitanja koja se uređuju aktom i objašnjenje pojedinih odredbi**   Programom se određuje slijedeće:  I. građevine komunalne infrastrukture koje će se graditi radi uređenja neuređenih dijelova  građevinskog područja  II. građevine komunalne infrastrukture koje će se graditi u uređenim dijelovima  građevinskog područja  III. građevine komunalne infrastrukture koje će se graditi izvan građevinskog područja  IV. postojeće građevine komunalne infrastrukture koje će se rekonstruirati i način  rekonstrukcije  V. ostalo  Vrijednost sredstava za gradnju objekata i uređaja komunalne infrastrukture za javne površine, staze, nerazvrstane ceste, javnu rasvjetu i odvodnju oborinskih voda planiranih unutar II. izmjene Programa obuhvaća troškove izrade projektne dokumentacije i troškove izgradnje za planirane investicijske projekte. Planirani troškovi osim samih troškova izrade projektne dokumentacije, izvođenja radova i nabavke opreme, sadrže i sve prateće troškove – troškove ishođenja dozvola za građenje, stručnog nadzora i ostale troškove za poslove propisane regulativom vezanom uz gradnju.  Troškovi su planirani ovisno o obimu zahvata i dinamici odnosno planiranoj fazi provođenja pojedinog investicijskog projekta. Dio planiranih troškova tako se odnosi na nastavak provedbe i dovršetak već započetih investicijskih projekata, a dio na pripremu i provedbu investicijskih projekata čija realizacija je planirana u 2024. godini ili u narednom razdoblju.  Prioriteti odabira investicijskih projekata planiranih II. izmjenom Programa i dinamika njihovog provođenja utvrđeni su na temelju kriterija temeljenih na stvaranju uvjeta za daljnji razvoj, usklađivanju s ostalim razvojnim projektima Grada, iskazanim zahtjevima građana, stanju postojećih objekata, te potrebnim zahvatima na povećanju sigurnosti i osiguranju odgovarajuće kvalitete postojeće komunalne infrastrukture itd.  I. GRAĐEVINE KOMUNALNE INFRASTRUKTURE KOJE ĆE SE GRADITI RADI  UREĐENJA NEUREĐENIH DIJELOVA GRAĐEVINSKOG PODRUČJA   * NERAZVRSTANE CESTE, EKI I JAVNA RASVJETA  1. *Izgradnja infrastrukture u Ulici dr. Alberta Heinricha za proširenje stambene zone*   Ovom II. izmjenom Programa građenja, planirani iznos za provedbu investicije ostaje nepromijenjen.  Programom su planirana sredstva za izvođenje radova na izgradnji predmetne prometnice i obostranih staza s izvedbom kabelske kanalizacije i javne rasvjete uključujući i troškove provedbe stručnog nadzora nad izvođenjem radova.   1. *Proširenje stambene zone „Cerine“*   Ovom II. izmjenom Programa građenja, planirani iznos korigiran je u skladu sa stvarnim troškovima  sveukupne provedbe predmetne investicije izvođenja radova izgradnje predmetne prometnice, obostranih staza, kabelske kanalizacije i javne rasvjete, hortikulturno uređenje i izgradnju parkirališta uz prometnicu, uključujući i troškove provedbe stručnog nadzora nad izvođenjem radova sve do pune gotovosti i ishođenja uporabne dozvole.   1. *Proširenje poslovne zone „Radnička“*   Ovom II. izmjenom Programa građenja, planirani iznos korigiran je u skladu sa stvarnim troškovima  sveukupne provedbe predmetne investicije izvođenja radova na izgradnji produžetka postojeće prometnice sjeverno od pruge s izvedbom kabelske kanalizacije i javne rasvjete uključujući i troškove provedbe stručnog nadzora nad izvođenjem radova.   1. *Nastavak komunalnog opremanja stambene zone „Cvjetna“*   Ovom II. izmjenom Programa građenja, planirani iznos za provedbu investicije usklađen je sa stvarnim troškovima provedbe investicije izrade projektne dokumentacije, u skladu sa ugovorenim iznosom.  Izmjenom programa ukinuta su prethodno predviđena sredstva za rješavanje imovinskopravnih odnosa, obzirom da je utvrđeno u postupku provedbe investicije da nije potrebno izvršiti otkup zemljišta u obuhvatu zahvata investicije.   1. *Nastavak komunalnog opremanja poslovne zone „Radnička“*   Ovom II. izmjenom Programa građenja, planirani iznos za provedbu investicije ostaje nepromijenjen.  Planirana je izgradnja prometnice sa stazom, s izvedbom kabelske kanalizacije i javne rasvjete, uslijed ukazane potrebe za izvedbom produžetka postojeće izvedene prometnice.  Osim sredstva za uslugu izrade projektne dokumentacije planirana su i sredstva za otkup zemljišta u zoni obuhvata zahvata odnosno rješavanje imovinskopravnih odnosa.   1. *Komunalna infrastruktura u nastavku Ulice Miroslava Krleže do Bjelovarske ceste*   Ovom II. izmjenom Programa građenja planirana su sredstva za početak provedbe investicijskog projekta u smislu dijela troška izrade projektne dokumentacije za cestovnu građevinu – most preko vodotoka Koprivnice.  II. GRAĐEVINE KOMUNALNE INFRASTRUKTURE KOJE ĆE SE GRADITI U  UREĐENIM DIJELOVIMA GRAĐEVINSKOG PODRUČJA   * NERAZVRSTANE CESTE, EKI I JAVNA RASVJETA  1. *Kružno raskrižje na spoju Ulice Ivana Mažuranića, Starogradske i Špoljarske ulice*   Ovom II. izmjenom Programa građenja, planirani iznos za provedbu investicije korigiran je u skladu sa realizacijom provedbe predmetne investicije. Očekivani dovršetak cjelokupne provedbe investicije je u 2025. godini.   1. *Kružno raskrižje na spoju državnih cesta DC2 i DC20 te Starčevićeve ulice*   Ovom II. izmjenom Programa građenja, planirani iznos za provedbu investicije ostaje nepromijenjen.  Programom građenja planiran je iznos za izradu projektno tehničke dokumentacije.   1. *Pristupna prometnica dječjem vrtiću u Herešinu*   Ovom II. izmjenom Programa građenja, korigiran je planirani iznos za troškove rješavanja imovinskopravnih odnosa odnosno otkup zemljišta dok je iznos za izradu projektne dokumentacije kao i svih pratećih troškova za ishođenje akta za gradnju nove prometnice sa stazom, javnom rasvjetom i kabelskom kanalizacijom kao pristupne prometnice novom vrtiću ostao nepromijenjen.   * JAVNE POVRŠINE NA KOJIMA NIJE DOZVOLJEN PROMET MOTORNIH VOZILA  1. *Izgradnja pješačko biciklističke staze između naselja Draganovec i Štaglinec*   Ovom II. izmjenom Programa građenja, planirani iznos za provedbu investicije korigiran je u skladu sa realizacijom provedbe predmetne investicije. Očekivani dovršetak cjelokupne provedbe investicije je u 2025. godini.   1. *Izgradnja pješačke staze u Cvjetnoj ulici*   Ovom II. izmjenom Programa građenja, planirani iznos za provedbu investicije korigiran je u skladu sa realizacijom provedbe predmetne investicije. Očekivani dovršetak cjelokupne provedbe investicije je u 2025. godini.   * JAVNE ZELENE POVRŠINE  1. *Dječja igrališta i sportsko rekreacijski sadržaji*   Ovom II. izmjenom Programa građenja, planirani iznos za provedbu investicije korigiran je u skladu sa realizacijom provedene investicije. Sredstva su osigurana za rekonstrukciju postojećeg dječjeg igrališta DV Tratinčica – objekt Zvjezdica za kojeg su dobivena sredstva za sufinanciranje izvedbe predmetnih radova i opreme temeljem sklopljenog ugovora o sufinanciranju od strane Središnjeg državnog ureda za demografiju i mlade i Programa podrške poboljšanju materijalnih uvjeta u dječjim vrtićima u 2024.godini.   1. *Razvoj rekreacijske zone Cerine – teniski tereni*   Ovom II. izmjenom Programa građenja, korigiran je planirani iznos, u skladu sa stvarnim troškovnima, za izradu projektne dokumentacije kao i svih pratećih troškova za ishođenje akta za gradnju za Razvoj rekreacijske zone Cerine što u prvoj fazi uključuje izgradnju teniskih terena. Projekti se izrađuju u svrhu prijave na Javni poziv za iskaz interesa za sufinanciranje izgradnje, obnove, održavanja, opremanja i rekonstrukcije sportskih građevina u 2024. godini.  III. GRAĐEVINE KOMUNALNE INFRASTRUKTURE KOJE ĆE SE GRADITI IZVAN  GRAĐEVINSKOG PODRUČJA   * NERAZVRSTANE CESTE, EKI I JAVNA RASVJETA  1. *Izgradnja spojne ceste o NK Zagorec do naselja Herešin*   Ovom II. izmjenom Programa građenja, planirani iznos za provedbu investicije korigiran je u skladu sa realizacijom provedbe predmetne investicije izgradnje prometnice koja će se uklopiti u postojeći put koji će se rekonstruirati a sve kao spojna cesta između Herešina i Peteranske ceste kao zaobilaznog alternativnog pravca do gradskog kompostišta. Planirana sredstva također uključuju i sredstva za provedbu stručnog nadzora nad izvođenjem radova. Sredstva su predviđena za provedbu investicije do pune gotovosti u skladu sa trenutnom dinamikom izvođenja radova.   1. *Javna rasvjeta staze na Ivanjskoj cesti*   Ovom II. izmjenom Programa građenja, planirani iznos za provedbu investicije ostaje nepromijenjen, a odnosi se na trošak izrade projektne dokumentacije osvjetljenja staze uz dio ulice Ivanjska cesta u Koprivnici, ukupne dužine cca 1.800 m.   1. *Javna rasvjeta staze Štaglinec - Draganovec*   Ovom II. izmjenom Programa građenja, planirani iznos za provedbu investicije ostaje nepromijenjen, a odnosi se na trošak izrade projektne dokumentacije izgradnje javne rasvjete za osvjetljavanje pješačko-biciklističke staze između naselja Draganovec i naselja Štaglinec kako bi se osigurala prometna sigurnost svih sudionika u prometa na predmetnoj stazi.   * DRUGE GRAĐEVINE KOMUNALNE INFRASTRUKTURE  1. *Postrojenje za sortiranje odvojeno prikupljenog otpada - Sortirnica Herešin*   Ovom II. izmjenom Programa građenja, korigiran je potreban iznos za provođenje investicije a uključuje dio troška priključenaj električne energije i troškove izmjene projektne dokumentacije kojom je izvršena prijava na Poziv za izgradnju i/ili opremanje postrojenja za sortiranje odvojeno sakupljenog otpadnom papira, kartona, metala, plastike i drugih materijala (ref. br. NPOO.C1.3.R2-11.05) te osigurano sufinanciranej provedbe investicije. Također uključuje i iznos sveukupnog troška prethodno izrađene projektne dokumentacije te svih popratnih troškova koji prethode ishođenju građevinske dozvole.  IV. POSTOJEĆE GRAĐEVINE KOMUNALNE INFRASTRUKTURE KOJE ĆE SE  REKONSTRUIRATI   * NERAZVRSTANE CESTE, EKI I JAVNA RASVJETA   *1. Rekonstrukcija Starčevićeve ulice u Koprivnici*  Ovom II. izmjenom Programa građenja, planirani iznos za provedbu investicije korigiran je u skladu sa realizacijom provedbe predmetne investicije izvođenja radova rekonstrukcije i uređenja ulice unutar javnog koridora i raskrižja a sve u skladu s važećom regulativom, uključujući i troškove provedbe stručnog nadzora nad izvođenjem radova.   1. *Modernizacija javne rasvjete na području grada Koprivnice*   Ovom II. izmjenom Programa građenja, planiran je iznos u skladu sa stvarnim troškovima provedene predmetne investicije modernizacije/rekonstrukcije sustava javne rasvjete, odnosno zamjena svjetiljki korištenjem tehnološki naprednijih svjetiljka u LED tehnologiji na području grada i prigradskih naselja, financiranjem putem ESIF Kredita za javnu rasvjetu koji su formirani s ciljem podupiranja ostvarenja energetskih ušteda u sustavima javne rasvjete provedbom mjera energetske obnove, a koje će rezultirati smanjenjem potrošnje električne energije u projektnim cjelinama javne rasvjete. Unutar Programa građenja predviđa se i iznos za provođenje stručnog nadzora te usluge koordinatora zaštite na radu prilikom izvođenja radova.  V. OSTALO  Ovom II. izmjenom Programa građenja, planirani iznos je korigiran u skladu sa stvarno nastalim nepredviđenim troškovima izvan Programa građenja a uključuje troškove izrade tehničkih rješenja, projektne dokumentacije, otkup zemljišta, radovi i stručni nadzor rekonstrukcije ili izgradnje građevina komunalne infrastrukture koji se iz objektivnih razloga nisu mogli pravovremeno predvidjeti.   1. **Potrebna sredstva za provedbu akta**   Za provedbu II. izmjene Programa u Proračunu Grada Koprivnice za 2024. godinu potrebno je osigurati sveukupno 4.861.865,00 EUR.  Izvori financiranja planirani su na slijedeći način:   * sredstva komunalne naknade u iznosu od 1.999.450,00 EUR, * sredstva komunalnog doprinosa u iznosu od 499.000,00 EUR, * sredstva Proračun - opći prihodi i primici u iznosu 494.040,00 EUR, * sredstva od prodaje nefinancijske imovine u iznosu od 285.000,00 EUR, * sredstva kapitalnih pomoći od izvanproračunskih korisnika u iznosu od 91.915,00 EUR, * te namjenskih primitaka u iznosu od 1.492.460,00 EUR. |

Obrazloženje skraćenog roka savjetovanja:

Procjena je da će ovako skraćeni rok savjetovanja biti dovoljan da se građani  upoznaju  s predloženim izmjenama i sudjeluju u savjetovanju čime se postiže svrha savjetovanja, obzirom da se radi većinom o tehničkim izmjenama vezanim za dinamiku provedbi investicija.

Pozivamo predstavnike zainteresirane javnosti da najkasnije do 18.12.2024. godine dostave svoje komentare na Nacrt prijedloga Programa o II. izmjenama Programa građenja komunalne infrastrukture na području grada Koprivnice za 2024. godinu putem OBRASCA za savjetovanje na e-mail:[renata.stefec@koprivnica.hr](mailto:renata.stefec@koprivnica.hr)

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta prijedloga Programa.